Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Kanarietatik datozen migratzaileak hartzeko planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hau aurkezten du, Migrazio Politiketako kontseilariak idatziz erantzun dezan:

1.- Zein plan diseinatu du Nafarroako Gobernuak Kanarietatik datozen 20 migratzaileei harrera egiteko?

2.- Pertsona horiek bizi-proiektu duina bermatzeko programaren batean sartuko al dira? Hala bada, programaren definizio osoa eskatzen dugu.

3.- Programa espezifikoa ez bada, zer baliabide gaitu dira edo gaitzea aurreikusi da berariaz 20 pertsona horientzat eta zein izanen da kostua? Zer partidaren kargura finantzatuko da obra hori?

4.- 20 pertsona horiek Espainiako Gobernuaren banaketa-irizpide baten ondorio al dira? Zein izan dira irizpide horiek? Gai hau dela-eta Nafarroako Gobernuaren eta Espainiaren artean izan diren gutunen, mezu elektronikoen eta beste edozein agiriren kopia eskatzen dizuegu.

5.- Migrazioen Estatu Idazkaritzaren eskaerari emandako erantzuna denez, Espainiako Gobernuak finantzatuko al du planak foru-gobernuarentzat izanen duen kostua? Zein zati edo zenbateko finantzatuko du? Zein formula baliatu du horretarako?

6.- Zein izanen da pertsona horiek lekualdatzeko ezarritako osasun-protokoloa?

Iruñean, 2020ko abenduaren 15ean

Foru parlamentaria: Jorge Esparza Garrido